title: Kommissionens gennemførelsesforordning (EU) 2018/868 af 13. juni 2018 om ændring af forordning (EU) nr. 1301/2014 og forordning (EU) nr. 1302/2014 for så vidt angår bestemmelser om energimålesystemet og systemet til registrering af energiforbrugsdata (EØS-relevant tekst.)

text:
                  14.6.2018

                  DA

                  Den Europæiske Unions Tidende

                  L 149/16

            KOMMISSIONENS GENNEMFØRELSESFORORDNING (EU) 2018/868
      af 13. juni 2018
      om ændring af forordning (EU) nr. 1301/2014 og forordning (EU) nr. 1302/2014 for så vidt angår bestemmelser om energimålesystemet og systemet til registrering af energiforbrugsdata
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets direktiv (EU) 2016/797 af 11. maj 2016 om interoperabilitet i jernbanesystemet i Fællesskabet (1), særlig artikel 5, stk. 11, og
      ud fra følgende betragtninger:

                  (1)

                  Ifølge artikel 19 i Europa-Parlamentets og Rådets forordning (EU) 2016/796 (2) skal Den Europæiske Unions Jernbaneagentur (»agenturet«) rette henstillinger til Kommissionen om de tekniske specifikationer for interoperabilitet (»TSI'er«) og revisionen af disse i overensstemmelse med artikel 5 i direktiv (EU) 2016/797 og sikre, at TSI'erne er tilpasset de tekniske fremskridt, markedsudviklingen og de samfundsmæssige krav.

                  (2)

                  Ifølge artikel 3, stk. 5, litra c), i Kommissionens delegerede afgørelse (EU) 2017/1474 (3) skal TSI'erne revideres med henblik på at færdiggøre de resterende udestående punkter.

                  (3)

                  Den 22. september 2017 anmodede Kommissionen agenturet om at afgive henstillinger i henhold til artikel 5, stk. 2, i direktiv (EU) 2016/797 vedrørende revision af TSI'en for delsystemet Energi i jernbanesystemet i EU (»TSI ENE«) og TSI'en for lokomotiver og rullende materiel til passagertog i delsystemet Rullende materiel i jernbanesystemet i EU (»TSI LOC&PAS«).

                  (4)

                  Bilaget til Kommissionens forordning (EU) nr. 1301/2014 (4) bør ændres for at færdiggøre det udestående punkt vedrørende specificeringen af grænsefladeprotokoller mellem energimålesystemet (»EMS«) og systemet til registrering af energiforbrugsdata og for at gøre teksten klarere.

                  (5)

                  Bilaget til Kommissionens forordning (EU) nr. 1302/2014 (5) bør for så vidt angår EMS ændres for at sikre sammenhængen mellem de to TSI'er.

                  (6)

                  Den 4. oktober 2017 afgav agenturet en henstilling om ændringerne af forordning (EU) nr. 1301/2014.

                  (7)

                  Den 14. november 2017 afgav agenturet en henstilling om ændringerne af forordning (EU) nr. 1302/2014, der bl.a. omfattede bestemmelserne om EMS.

                  (8)

                  Foranstaltningerne i denne forordning er i overensstemmelse med udtalelsen fra det udvalg, der er nedsat i henhold til artikel 51, stk. 1, i direktiv (EU) 2016/797 —

            VEDTAGET DENNE FORORDNING:
      Artikel 1
      I forordning (EU) nr. 1301/2014 foretages følgende ændringer:

                  1)

                  Sidste punktum i betragtning 6 udgår.

                  2)

                  Artikel 3 udgår.

                  3)

                  Artikel 9, stk. 4, affattes således:
                  »4.   Ud over indførelsen af det infrastrukturbaserede system til registrering af energiforbrugsdata, som er defineret i punkt 7.2.4 i bilaget, og uanset bestemmelserne i punkt 4.2.8.2.8 i bilaget til Kommissionens forordning (EU) nr. 1302/2014 (*1), skal medlemsstaterne sikre, at der senest 4. juli 2020 indføres et infrastrukturbaseret afregningssystem, som er i stand til at modtage data fra et system til registrering af energiforbrugsdata og kan acceptere dem til fakturering. Det infrastrukturbaserede afregningssystem skal kunne udveksle sammenstillede energifaktureringsdatasæt med andre afregningssystemer, validere de sammenstillede energifaktureringsdatasæt og fordele forbrugsdataene til de rigtige parter. Dette skal ske under hensyntagen til den relevante lovgivning vedrørende energimarkedet.

                     (*1)  Kommissionens forordning (EU) nr. 1302/2014 af 18. november 2014 om en teknisk specifikation for interoperabilitet gældende for lokomotiver og rullende materiel til passagertog i delsystemet Rullende materiel til jernbanesystemet i Den Europæiske Union (se side 228 i denne EUT).«"

                  4)

                  Bilaget til forordning (EU) nr. 1301/2014 ændres i overensstemmelse med bilag I til nærværende gennemførelsesforordning.

            Artikel 2
      Bilaget til forordning (EU) nr. 1302/2014 ændres i overensstemmelse med bilag II til nærværende gennemførelsesforordning.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 13. juni 2018.

               På Kommissionens vegne

            Jean-Claude JUNCKER

               Formand

         (1)  EUT L 138 af 26.5.2016, s. 44.

         (2)  Europa-Parlamentets og Rådets forordning (EU) 2016/796 af 11. maj 2016 om Den Europæiske Unions Jernbaneagentur og om ophævelse af forordning (EF) nr. 881/2004 (EUT L 138 af 26.5.2016, s. 1).

         (3)  Kommissionens delegerede afgørelse (EU) 2017/1474 af 8. juni 2017 om supplerende regler til Europa-Parlamentets og Rådets direktiv (EU) 2016/797 for så vidt angår specifikke mål for udarbejdelse, vedtagelse og revision af tekniske specifikationer for interoperabilitet (EUT L 210 af 15.8.2017, s. 5).

         (4)  Kommissionens forordning (EU) nr. 1301/2014 af 18. november 2014 om de tekniske specifikationer for interoperabilitet gældende for delsystemet Energi i EU's jernbanenet (EUT L 356 af 12.12.2014, s. 179).

         (5)  Kommissionens forordning (EU) nr. 1302/2014 af 18. november 2014 om en teknisk specifikation for interoperabilitet gældende for lokomotiver og rullende materiel til passagertog i delsystemet Rullende materiel til jernbanesystemet i Den Europæiske Union (EUT L 356 af 12.12.2014, s. 228).

         BILAG I
         I bilaget til forordning (EU) nr. 1301/2014 foretages følgende ændringer:

                     1)

                     Punkt 2.1, nr. 3), affattes således:

                                 »3)

                                 I overensstemmelse med bilag II, afsnit 2.2, i direktiv 2008/57/EF er det infrastrukturbaserede udstyr til måling af strømforbruget, som i denne TSI omtales som »infrastrukturbaseret system til registrering af energiforbrugsdata«, fastsat i TSI'ens punkt 4.2.17.«

                     2)

                     Overskriften til punkt 4.2.5 affattes således:
                     »4.2.5.
                           Strøm ved holdende tog (kun jævnstrømssystemer)«.

                     3)

                     Punkt 4.2.13, første afsnit, affattes således:
                     »Køreledningssystemet skal konstrueres til mindst to aktive strømaftagere efter hinanden. Den indbyrdes afstand mellem to tilstødende strømaftagerhoveders centerlinjer skal svare til eller være mindre end de værdier, der er fastsat i kolonne A, B eller C i tabel 4.2.13:«.

                     4)

                     I punkt 4.2.13, tabel 4.2.13, første linje, ændres udtrykket »Mindsteafstand« i kolonnernes overskrifter til »Afstand«.

                     5)

                     Punkt 4.2.17 affattes således:
                     »4.2.17.   Infrastrukturbaseret system til registrering af energiforbrugsdata

                                 1)

                                 Punkt 4.2.8.2.8 i TSI'en om lokomotiver og passagervogne indeholder krav til ombordværende energimålesystemer, som skal producere og levere sammenstillede energifaktureringsdatasæt til et infrastrukturbaseret system til registrering af energiforbrugsdata.

                                 2)

                                 Det infrastrukturbaserede system til registrering af energiforbrugsdata skal modtage, lagre og overføre sammenstillede energifaktureringsdata uden at ødelægge deres validitet (i overensstemmelse med kravene i EN 50463-3:2017, punkt 4.12).

                                 3)

                                 Det infrastrukturbaserede system til registrering af energiforbrugsdata skal understøtte alle de dataudvekslingskrav, der er anført i punkt 4.2.8.2.8.4 i TSI'en for lokomotiver og passagervogne, og kravene i EN 50463-4:2017, punkt 4.3.6 og 4.3.7.«

                     6)

                     Overskriften til punkt 5.2.1.6 affattes således:
                     »5.2.1.6.
                           Strøm ved holdende tog (kun jævnstrømssystemer)«.

                     7)

                     Overskriften til punkt 6.1.4.2 affattes således:
                     »6.1.4.2.
                           Vurdering af strøm ved holdende tog (kun jævnstrømssystemer)«.

                     8)

                     Punkt 6.1.5, litra c), affattes således:

                                 »c)

                                 kontinuerlig strømstyrke«.

                     9)

                     Punkt 7.2.4 affattes således:

                                 »7.2.4.

                                 Senest den 1. januar 2022 skal medlemsstaterne sikre, at et infrastrukturbaseret system til registrering af energiforbrugsdata, der er i stand til at udveksle samlede datasæt til energifakturering i overensstemmelse med punkt 4.2.17 i denne TSI, er indført.«

                     10)

                     Punkt 7.3.1, litra d), affattes således:

                                 »d)

                                 Et eksisterende delsystem kan muliggøre trafik med køretøjer, der overholder TSI'en, under opfyldelse af de væsentlige krav i direktiv 2008/57/EF. Den procedure, der skal benyttes til at vise, i hvor høj grad TSI'ens grundparametre efterleves, skal være i overensstemmelse med Kommissionens henstilling 2014/881/EU (*1).

                        (*1)  Kommissionens henstilling 2014/881/EU af 18. november 2014 om proceduren til eftervisning af, i hvor høj grad eksisterende jernbanestrækninger er i overensstemmelse med grundparametrene i de tekniske specifikationer for interoperabilitet (EUT L 356 af 12.12.2014, s. 520).«"

                     11)

                     Punkt 7.3.4 affattes således:

                                 »7.3.4.

                                 Den procedure, der skal benyttes til at vise, i hvor høj grad eksisterende strækninger efterlever TSI'ens grundparametre, skal være i overensstemmelse med henstilling 2014/881/EU.«

                     12)

                     Punkt 7.4.2.11 udgår.

                     13)

                     I tillæg D, punkt D.1.1.4, erstattes figur D.1 af følgende figur:
                     »Figur D.1

                        Mekaniske strømaftagerprofiler

                        «

                     14)

                     I tillæg E tilføjes følgende som række 9 og 10 i tabel E.1:

                                 »9

                                 EN 50463-3

                                 Railway application — Energy measurement on board trains — Part 3: Data handling

                                 2017

                                 Infrastrukturbaseret system til registrering af energiforbrugsdata (4.2.17)

                                 10

                                 EN 50463-4

                                 Railway application — Energy measurement on board trains — Part 4: Communication

                                 2017

                                 Infrastrukturbaseret system til registrering af energiforbrugsdata (4.2.17)«

                     15)

                     Teksten til tillæg F erstattes af »Udgået«.

                     16)

                     I tillæg G, tabel G.1 »Ordliste«, udgår rækken »Neutral ledningsadskiller«.

         BILAG II
         I bilaget til forordning (EU) nr. 1302/2014 foretages følgende ændringer:

                     1)

                     I kapitel 4, »Karakterisering af delsystemet Rullende materiel«, affattes afsnit 4.2.8.2.8, »Togmonteret energimålesystem«, således:
                     »4.2.8.2.8.   Togmonteret energimålesystem
                     4.2.8.2.8.1.   Generelt

                                 1)

                                 Det togmonterede energimålesystem er det system, der måler, hvor meget af den samlede aktive og reaktive elektriske energi, enheden optager fra eller (under regenerativ bremsning) fører tilbage til køreledningsnettet.

                                 2)

                                 Energimålesystemet skal mindst indeholde følgende funktioner: energimålefunktion, jf. afsnit 4.2.8.2.8.2, datahåndteringssystem, jf. afsnit 4.2.8.2.8.3.

                                 3)

                                 Et velegnet kommunikationssystem sender de sammenstillede energifaktureringsdatasæt til et infrastrukturbaseret system til registrering af energiforbrugsdata. Grænsefladeprotokollerne og formatet for overførte data mellem energimålesystemet og systemet til registrering af energiforbrugsdata skal opfylde kravene i punkt 4.2.8.2.8.4.

                                 4)

                                 Dette system er egnet til fakturering; de datasæt, der er defineret i punkt 4.2.8.2.8.3, nr. 4), som dette system leverer, skal accepteres til fakturering i alle medlemsstater.

                                 5)

                                 Energimålesystemets mærkespænding og -strøm skal svare til den elektriske enheds mærkespænding og -strøm. Det skal fortsat fungere korrekt, efter overgang mellem forskellige trækkraftforsyningssystemer.

                                 6)

                                 Data, der er lagret i energimålesystemet, skal være beskyttede, hvis strømforsyningen svigter, og energimålesystemet skal være beskyttet mod ubeføjet adgang.

                                 7)

                                 På net, hvor en sådan funktion er nødvendig til fakturering, skal der forefindes en stedbestemmelsesfunktion, der forsyner datahåndteringssystemet med stedsdata fra en ekstern kilde. Under alle omstændigheder skal energimålesystemet kunne rumme en kompatibel stedsbestemmelsesfunktion. Hvis stedbestemmelsesfunktionen forefindes, skal den opfylde kravene i den specifikation, som der er henvist til i tillæg J-1, indeks 116.

                                 8)

                                 Monteringen af et energimålesystem, dets stedsbestemmelsesfunktion, beskrivelsen af kommunikationen mellem tog og infrastruktur og den metrologiske kontrol, herunder nøjagtighedsklassen for energimålefunktionen, skal anføres i den tekniske dokumentation, jf. TSI'ens afsnit 4.2.12.2.

                                 9)

                                 Vedligeholdelsesdokumentationen, jf. TSI'ens afsnit 4.2.12.3, skal omfatte en eventuel periodisk verifikationsprocedure til at sikre, at energimålesystemet fungerer med den fornødne nøjagtighed i hele sin levetid.

                           4.2.8.2.8.2.   Energimålefunktion

                                 1)

                                 Energimålefunktionen skal sikre måling af spænding og strøm, beregning af energi og levering af energidata.

                                 2)

                                 De energidata, som energimålefunktionen leverer, skal have en referenceperiode på fem minutter, som afstemmes efter UTC-tidssignalet (koordineret verdenstid) efter hver referenceperiode. Der tages udgangspunkt i tidsstemplet 00:00:00. Det er tilladt at bruge en kortere måleperiode, hvis dataene i toget kan sammenlægges til en referenceperiode på fem minutter.

                                 3)

                                 Energimålefunktionens nøjagtighed ved måling af aktiv energi skal være i overensstemmelse med afsnit 4.2.3.1 til 4.2.3.4 i den specifikation, som der er henvist til i tillæg J-1, indeks 117.

                                 4)

                                 Hver anordning, som indeholder en eller flere energimålefunktioner, skal angive: metrologisk kontrol og dens nøjagtighedsklasse angivet ved klassebetegnelserne i den specifikation, som der er henvist til i afsnit 4.3.3.4, 4.3.4.3 og 4.4.4.2 i den specifikation, som der er henvist til i tillæg J-1, indeks 117.

                                 5)

                                 Overensstemmelsesvurderingen af nøjagtigheden er anført i afsnit 6.2.3.19a.

                           4.2.8.2.8.3.   Datahåndteringssystem

                                 1)

                                 Datahåndteringssystemet skal sikre levering af samlede datasæt til energifakturering ved at samkøre data fra energimålefunktionen med tidsdata og i givet fald geografisk position og lagre disse data, så de er klar til at sendes til et infrastrukturbaseret system til registrering af energiforbrugsdata via et kommunikationssystem.

                                 2)

                                 Datahåndteringssystemet skal sammenstille dataene uden at forvanske dem og skal omfatte et datalager med en kapacitet, der er tilstrækkelig til at lagre de sammenstillede data for mindst 60 dages løbende drift. Der skal anvendes den samme tidsreference som i energimålefunktionen.

                                 3)

                                 Datahåndteringssystemet skal kunne besvare forespørgsler fra togpersonale med henblik på revision og genoprettelse af data.

                                 4)

                                 Datahåndteringssystemet skal levere sammenstillede energifaktureringsdatasæt ved at samle følgende data for hver referenceperiode:

                                             —

                                             et entydigt forbrugssted-identifikationsnummer for energimålesystemet som anført i den specifikation, som der er henvist til i tillæg J-1, indeks 118

                                             —

                                             sluttidspunktet for hver periode, angivet som år, måned, dag, time, minut og sekund

                                             —

                                             stedsdata for udgangen af hver periode

                                             —

                                             brugt/regenereret aktiv og (i givet fald) reaktiv energi i hver periode, målt i watt-timer (aktiv energi) og var-timer (reaktiv energi) eller deres decimal-mangefold.

                                 5)

                                 Overensstemmelsesvurderingen af sammenstillingen og håndteringen af data leveret af datahåndteringssystemet er anført i afsnit 6.2.3.19a.

                           4.2.8.2.8.4.   Grænsefladeprotokoller og format for overførte data mellem energimålesystemet og systemet til registrering af energiforbrugsdata
                     Udvekslingen af data mellem energimålesystemet og systemet til registrering af energiforbrugsdata skal opfylde følgende krav:

                                 —

                                 Energimålesystemets applikationstjenester (servicelag) skal være i overensstemmelse med afsnit 4.3.3.1 i den specifikation, som der er henvist til i tillæg J-1, indeks 119

                                 —

                                 Adgangsrettighederne til disse applikationstjenester (servicelag) skal være i overensstemmelse med afsnit 4.3.3.3 i den specifikation, som der er henvist til i tillæg J-1, indeks 119

                                 —

                                 Strukturen (datalaget) for disse applikationstjenester skal være i overensstemmelse med XML-skemaet som defineret i afsnit 4.3.4 i den specifikation, som der er henvist til i tillæg J-1, indeks 119

                                 —

                                 Meddelelsesmekanismen (meddelelseslaget) til støtte for disse applikationstjenester skal være i overensstemmelse med metoderne og XML-skemaet i afsnit 4.3.5 i den specifikation, som der er henvist til i tillæg J-1, indeks 119

                                 —

                                 Applikationsprotokollerne til støtte for meddelelsesmekanismen skal være i overensstemmelse med afsnit 4.3.6 i den specifikation, som der er henvist til i tillæg J-1, indeks 119

                                 —

                                 Energimålesystemet skal anvende mindst en af kommunikationsarkitekturerne i afsnit 4.3.7 i den specifikation, som der er henvist til i tillæg J-1, indeks 119.«

                     2)

                     I kapitel 4, »Karakterisering af delsystemet Rullende materiel«, affattes afsnit 4.2.12.2, nr. 14), således:

                                 »14)

                                 montering af et togmonteret energimålesystem og dets stedbestemmelsesfunktion (frivilligt), jf. afsnit 4.2.8.2.8; beskrivelse af kommunikationen mellem tog og infrastruktur og den metrologiske kontrol, herunder funktioner, der knytter sig til nøjagtighedsklasserne for spændingsmåling, strømmåling og beregning af energidata«.

                     3)

                     I kapitel 6, »Vurdering af overensstemmelse eller anvendelsesegnethed samt EF-verifikation«, tilføjes følgende afsnit under afsnit 6.2.3.19:
                     »6.2.3.19a.   Togmonteret energimålesystem (afsnit 4.2.8.2.8)
                     1)   Energimålefunktion
                     Nøjagtigheden af den enkelte anordning, som indeholder en eller flere energimålefunktioner, skal vurderes ved prøvning af hver funktion under referenceforhold ved anvendelse af den relevante metode som beskrevet i afsnit 5.4.3.4.1, 5.4.3.4.2 og 5.4.4.3.1 i den specifikation, som der er henvist til i tillæg J-1, indeks 117. Den indgående mængde og effektfaktorområdet under prøvningen skal svare til de værdier, der er anført i tabel 3 i den specifikation, som der er henvist til i tillæg J-1, indeks 117.
                     Hvordan temperaturen påvirker nøjagtigheden af den enkelte anordning, som indeholder en eller flere energimålefunktioner, skal vurderes ved prøvning af hver funktion under referenceforhold (bortset fra temperatur) ved anvendelse af den relevante metode som beskrevet i afsnit 5.4.3.4.3.1, og 5.4.4.3.2.1 i den specifikation, som der er henvist til i tillæg J-1, indeks 117.
                     Middeltemperaturkoefficienten for den enkelte anordning, som indeholder en eller flere energimålefunktioner, skal vurderes ved prøvning af hver funktion under referenceforhold (bortset fra temperatur) ved anvendelse af den relevante metode som beskrevet i afsnit 5.4.3.4.3.2 og 5.4.4.3.2.2 i den specifikation, som der er henvist til i tillæg J-1, indeks 120.
                     2)   Datahåndteringssystem
                     Sammenstillingen og håndteringen af data i datahåndteringssystemet skal vurderes ved prøvning efter den metode, der er beskrevet i den specifikation, som der er henvist til i tillæg J-1, indeks 121.
                     3)   Togmonteret energimålesystem
                     Energimålesystemet skal vurderes ved prøvning som anført i den specifikation, som der er henvist til i tillæg J-1, indeks 122.«

                     4)

                     I kapitel 7, »Gennemførelse«, tilføjes følgende afsnit under afsnit 7.1.1.4:
                     »7.1.1.4a.   Overgangsforanstaltning for krav til togmonteret energimålesystem
                     Kravene i afsnit 4.2.8.2.8 er ikke obligatoriske i en overgangsperiode, som udløber den 1. januar 2022, for projekter, som den 14. juni 2018 er på et avanceret udviklingstrin, for kontrakter under gennemførelse og for rullende materiel af eksisterende konstruktion, jf. afsnit 7.1.1.2 i denne TSI.
                     Hvis kravene i afsnit 4.2.8.2.8.4 ikke anvendes, anvendes nationale forskrifter for specificeringen af grænsefladeprotokoller og format for overførte data, og beskrivelsen af kommunikationen mellem tog og infrastruktur skal indgå i den tekniske dokumentation.«

                     5)

                     I listen »TILLÆG« efter kapitel 7 ændres teksten »Tillæg D: Energimåler« til »Tillæg D: Udgået«.

                     6)

                     Teksten til tillæg D erstattes af »Udgået«.

                     7)

                     I tillæg I, »Forhold, som der ikke foreligger nogen teknisk specifikation for (udestående punkter)«, anden tabel, udgår følgende linje:

                                 »Togmonteret energimålesystem

                                 4.2.8.2.8 og Tillæg D

                                 Kommunikation mellem det togmonterede og det infrastrukturbaserede system: specificering af grænsefladeprotokoller og format for overførte data.

                                 Den tekniske dokumentation skal indeholde en beskrivelse af kommunikationen mellem tog og infrastruktur.
                                 Standardserie EN 61375-2-6 bør anvendes.«

                     8)

                     I tillæg J-1, »Standarder eller normative dokumenter«, erstattes indeks 103, 104 og 105 af nedenstående indekser:

                                 »103

                                 IKKE ANVENDT

                                 104

                                 IKKE ANVENDT

                                 105

                                 IKKE ANVENDT«

                     9)

                     I tillæg J-1, »Standarder eller normative dokumenter«, tilføjes nedenstående indekser:

                                 »106

                                 IKKE ANVENDT

                                 107

                                 IKKE ANVENDT

                                 108

                                 IKKE ANVENDT

                                 109

                                 IKKE ANVENDT

                                 110

                                 IKKE ANVENDT

                                 111

                                 IKKE ANVENDT

                                 112

                                 IKKE ANVENDT

                                 113

                                 IKKE ANVENDT

                                 114

                                 IKKE ANVENDT

                                 115

                                 IKKE ANVENDT

                                 116

                                 Stedsbestemmelsesfunktion — Krav

                                 4.2.8.2.8.1

                                 EN 50463-3:2017

                                 4.4

                                 117

                                 Energimålefunktionens nøjagtighed ved måling af aktiv energi:

                                             Krav

                                             Klassebetegnelser

                                             Vurderingsmetode

                                 4.2.8.2.8.2
                                 6.2.3.19a

                                 EN 50463-2:2017

                                 4.2.3.1, 4.2.3.2, 4.2.3.3 og 4.2.3.4
                                 4.3.3.4, 4.3.4.3 og 4.4.4.2
                                 5.4.3.4.1, 5.4.3.4.2, 5.4.4.3.1, tabel 3, 5.4.3.4.3.1 og 5.4.4.3.2.1

                                 118

                                 Energimålefunktion: identifikationsnummer for forbrugssted — Definition

                                 4.2.8.2.8.3

                                 EN 50463-1:2017

                                 4.2.5.2

                                 119

                                 Grænsefladeprotokoller mellem det togmonterede energimålesystem og datasamlingssystemet i infrastrukturen — Krav

                                 4.2.8.2.8.4

                                 EN 50463-4:2017

                                 4.3.3.1, 4.3.3.3, 4.3.4, 4.3.5, 4.3.6 og 4.3.7

                                 120

                                 Energimålefunktion: Middeltemperaturkoefficienten for den enkelte anordning — Vurderingsmetode

                                 6.2.3.19a

                                 EN 50463-2:2017

                                 5.4.3.4.3.2 og 5.4.4.3.2.2

                                 121

                                 Sammenstilling og håndtering af data i datahåndteringssystemet — Vurderingsmetode

                                 6.2.3.19a

                                 EN 50463-3:2017

                                 5.4.8.3, 5.4.8.5 og 5.4.8.6

                                 122

                                 Togmonteret energimålesystem — Test

                                 6.2.3.19a

                                 EN 50463-5:2017

                                 5.3.3 og 5.5.4«


title: Kommissionens gennemførelsesforordning (EU) 2018/866 af 13. juni 2018 om fastlæggelse af en tilpasningssats for direkte betalinger som fastsat i Europa-Parlamentets og Rådets forordning (EU) nr. 1306/2013 for så vidt angår kalenderåret 2018

text:
               14.6.2018

               DA

               Den Europæiske Unions Tidende

               L 149/1

         KOMMISSIONENS GENNEMFØRELSESFORORDNING (EU) 2018/866
   af 13. juni 2018
   om fastlæggelse af en tilpasningssats for direkte betalinger som fastsat i Europa-Parlamentets og Rådets forordning (EU) nr. 1306/2013 for så vidt angår kalenderåret 2018
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 26, stk. 3,
   efter høring af Komitéen for Landbrugsfondene, og
   ud fra følgende betragtninger:

               (1)

               I henhold til artikel 25 i forordning (EU) nr. 1306/2013 skal der oprettes en reserve med det formål at yde yderligere støtte til landbrugssektoren i tilfælde af større kriser, der påvirker landbrugsproduktionen eller -distributionen, ved at der ved begyndelsen af hvert år foretages en nedsættelse af de direkte betalinger inden for rammerne af den ordning for finansiel disciplin, der er omhandlet i artikel 26 i nævnte forordning.

               (2)

               For at sikre, at de årlige lofter, der er fastsat i Rådets forordning (EU, Euratom) nr. 1311/2013 (2) til finansiering af markedsrelaterede udgifter og direkte betalinger, overholdes, skal der i henhold til artikel 26, stk. 1, i forordning (EU) nr. 1306/2013 fastsættes en tilpasningssats for de direkte betalinger, når prognoserne for finansieringen af de foranstaltninger, der finansieres under det pågældende underloft for et givet regnskabsår, viser, at de gældende årlige lofter vil blive overskredet.

               (3)

               Den reserve til kriser i landbrugssektoren, som er medtaget i Kommissionens forslag til budget for 2019, beløber sig til 468,7 mio. EUR i løbende priser. Til dækning af dette beløb finder mekanismen for finansiel disciplin anvendelse på direkte betalinger, der ydes i henhold til de støtteordninger, der er opført i bilag I til Europa-Parlamentets og Rådets forordning (EU) nr. 1307/2013 (3) for så vidt angår kalenderåret 2018.

               (4)

               De prognoser for de direkte betalinger og markedsrelaterede udgifter, der er fastsat i Kommissionens budgetforslag for 2019, viser, at der ikke er behov for yderligere finansiel disciplin.

               (5)

               I overensstemmelse med artikel 26, stk. 3, i forordning (EU) nr. 1306/2013 skal tilpasningssatsen fastsættes senest den 30. juni i det kalenderår, for hvilket tilpasningssatsen finder anvendelse.

               (6)

               Som hovedregel modtager de landbrugere, der indgiver en støtteansøgning om direkte betalinger for ét kalenderår (N), betaling inden for en fastsat betalingsperiode inden for regnskabsåret (N + 1). Medlemsstaterne kan dog inden for visse frister foretage sene betalinger til landbrugerne uden for betalingsperioden. Sådanne sene betalinger kan foretages i et efterfølgende regnskabsår. Når mekanismen for finansiel disciplin anvendes i et givet kalenderår, bør tilpasningssatsen ikke anvendes på betalinger, der er indgivet ansøgninger om i andre kalenderår end det år, for hvilket den pågældende finansielle disciplin finder anvendelse. For at sikre lige behandling af landbrugerne bør det derfor fastsættes, at tilpasningssatsen kun anvendes på betalinger, som der er indgivet ansøgning om i det kalenderår, hvor den pågældende finansielle disciplin finder anvendelse, uafhængigt af hvornår betalingen til landbrugerne finder sted.

               (7)

               I henhold til artikel 8, stk. 1, i forordning (EU) nr. 1307/2013 finder den tilpasningssats for direkte betalinger, der er fastsat i henhold til artikel 26 i forordning (EU) nr. 1306/2013, kun anvendelse på direkte betalinger på over 2 000 EUR, som foretages til landbrugere i det pågældende kalenderår. Endvidere finder tilpasningssatsen som følge af den gradvise indførelse af direkte betalinger i henhold til artikel 8, stk. 2, i forordning (EU) nr. 1307/2013 først anvendelse på Kroatien fra den 1. januar 2022. Derfor bør den tilpasningssats, der fastsættes ved nærværende forordning, ikke finde anvendelse på betalinger til landbrugere i denne medlemsstat —

         VEDTAGET DENNE FORORDNING:
   Artikel 1
   1.   Med henblik på fastsættelse af tilpasningssatsen i overensstemmelse med artikel 25 og 26 i forordning (EU) nr. 1306/2013 anvendes der i overensstemmelse med artikel 8, stk. 1, i forordning (EU) nr. 1307/2013, en tilpasningssats på 1,422184 % på de direkte betalinger på over 2 000 EUR, der bevilges landbrugere på grundlag af en støtteansøgning for kalenderåret 2018, som de har indgivet i henhold til de støtteordninger, der er opført i bilag I til forordning (EU) nr. 1307/2013.
   2.   Tilpasningssatsen i stk. 1 finder ikke anvendelse på Kroatien.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. juni 2018.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 549.

      (2)  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).

      (3)  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådet forordning (EF) nr. 637/2008 og Rådet forordning (EF) nr. 73/2009 (EUT L 347 af 20.12.2013, s. 608).


title: Rådets gennemførelsesforordning (EU) 2018/870 af 14. juni 2018 om gennemførelse af artikel 21, stk. 1, i forordning (EU) 2016/44 om restriktive foranstaltninger på baggrund af situationen i Libyen

text:
               15.6.2018

               DA

               Den Europæiske Unions Tidende

               L 152/1

         RÅDETS GENNEMFØRELSESFORORDNING (EU) 2018/870
   af 14. juni 2018
   om gennemførelse af artikel 21, stk. 1, i forordning (EU) 2016/44 om restriktive foranstaltninger på baggrund af situationen i Libyen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) 2016/44 af 18. januar 2016 om restriktive foranstaltninger på baggrund af situationen i Libyen og om ophævelse af forordning (EU) nr. 204/2011 (1), særlig artikel 21, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 18. januar 2016 forordning (EU) 2016/44.

               (2)

               Den 7. juni 2018 føjede den komité under De Forenede Nationers Sikkerhedsråd, der er nedsat i henhold til De Forenede Nationers Sikkerhedsråds resolution 1970 (2011), seks personer til listen over personer og enheder, der er omfattet af restriktive foranstaltninger.

               (3)

               Bilag II til forordning (EU) 2016/44 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag II til forordning (EU) 2016/44 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. juni 2018.

            På Rådets vegne

         E. ZAHARIEVA

            Formand

      (1)  EUT L 12 af 19.1.2016, s. 1.

      BILAG
      Følgende personer tilføjes til listen i bilag II til forordning (EU) 2016/44:

                  21.

                     Navn: 1: Ermias 2: Ghermay 3: ikke oplyst 4: ikke oplyst

                     Titel: ikke oplyst Stilling: Leder af et tværnationalt smuglernetværk Fødselsdato: Omkring (35-45 år gammel) Fødested: (muligvis Asmara, Eritrea) Alias af god kvalitet: ikke oplyst Alias af mindre god kvalitet: a) Ermies Ghermay b) Ermias Ghirmay Nationalitet: Eritrea Pasnummer: ikke oplyst Nationalt identitetsnummer: ikke oplyst Adresse: (Kendt adresse: Tripoli, Tarig sure nr. 51, flyttede sandsynligvis til Sabratha i 2015.) Opført på listen den:7. juni 2018Yderligere oplysninger: Opført på listen i henhold til punkt 15 og 17 i resolution 1970 (rejseforbud, indefrysning af aktiver)
                  Opført på listen i henhold til punkt 22, litra a), i resolution 1970 (2011); punkt 4, litra a), i resolution 2174 (2014); punkt 11, litra a), i resolution 2213 (2015).

                     Supplerende oplysninger

                  Der foreligger omfattende dokumentation om Ermias Ghermay fra adskillige pålidelige kilder, herunder strafferetlige efterforskninger, der identificerer ham som en af de vigtigste aktører syd for Sahara, der er involveret i ulovlig handel med migranter i Libyen. Ermias Ghermay er leder af et tværnationalt netværk, der er ansvarligt for handel med og smugling af titusinder af migranter, hovedsageligt fra Afrikas Horn til Libyens kyst og videre til bestemmelseslande i Europa og USA. Han har bevæbnede mænd til sin rådighed samt lagerbygninger og tilbageholdelseslejre, hvor der angiveligt begås grove menneskerettighedskrænkelser af migranter. Han arbejder tæt sammen med libyske smuglernetværk såsom Mus'ab Abu-Qarins netværk, og han anses for at være deres »østlige forsyningskæde«. Hans netværk strækker sig fra Sudan til Libyens kyst og til Europa (Italien, Frankrig, Tyskland, Nederlandene, Sverige, Det Forenede Kongerige) og USA. Ermias Ghermay kontrollerer private tilbageholdelseslejre omkring Libyens nordvestlige kyst, hvor migranter tilbageholdes, og hvor der begås alvorlige overgreb mod migranter. Fra disse lejre transporteres migranterne til Sabratha eller Zawiya. I de senere år har Ermias Ghermay arrangeret utallige farefyldte rejser over havet, hvor migranter (herunder adskillige mindreårige) er blevet bragt i livsfare. Retten i Palermo (Italien) udstedte arrestordrer i 2015 på Ermias Ghermay i forbindelse med smuglingen af tusinder af migranter under umenneskelige forhold, herunder skibbruddet den 13. oktober 2013 tæt ved Lampedusa, hvor 266 mennesker omkom.

                  22.

                     Navn: 1: Fitiwi 2: Abdelrazak 3: ikke oplyst 4: ikke oplyst

                     Titel: ikke oplyst Stilling: Leder af et tværnationalt smuglernetværk Fødselsdato: Omkring (30-35 år gammel) Fødested: Massaua, Eritrea Alias af god kvalitet: ikke oplyst Alias af mindre god kvalitet: Fitwi Esmail Abdelrazak Nationalitet: Eritrea Pasnummer: ikke oplyst Nationalt identitetsnummer: ikke oplyst Adresse: ikke oplyst Opført på listen den:7. juni 2018Yderligere oplysninger: Opført på listen i henhold til punkt 15 og 17 i resolution 1970 (rejseforbud, indefrysning af aktiver)
                  Opført på listen i henhold til punkt 22, litra a), i resolution 1970 (2011); punkt 4, litra a), i resolution 2174 (2014); punkt 11, litra a), i resolution 2213 (2015).

                     Supplerende oplysninger

                  Fitiwi Abdelrazak er leder af et tværnationalt netværk, der er ansvarligt for handel med og smugling af titusinder af migranter, hovedsageligt fra Afrikas Horn til Libyens kyst og videre til bestemmelseslande i Europa og USA. Fitiwi Abdelrazak er blevet identificeret i åbne kilder og i flere strafferetlige efterforskninger som en af de højtstående aktører, der er ansvarlig for udnyttelse og krænkelser af et stort antal migranter i Libyen. Fitiwi Abdelrazak har omfattende kontakter blandt de libyske smuglernetværk og har samlet sig enorme formuer ved gennem ulovlig handel med migranter. Han har bevæbnede mænd til sin rådighed samt lagerbygninger og tilbageholdelseslejre, hvor der begås grove menneskerettighedskrænkelser. Hans netværk består af celler, der rækker fra Sudan, Libyen, Italien og videre til bestemmelseslandene for migranter. Migranterne i hans lejre købes også fra andre parter, f.eks. andre lokale tilbageholdelsesfaciliteter. Fra disse lejre transporteres migranterne til Libyens kyst. Fitiwi Abdelrazak har arrangeret utallige farefyldte rejser over havet, som udsætter migranter (herunder mindreårige) for livsfare. Fitiwi Abdelrazak forbindes til mindst to forliser med fatale konsekvenser mellem april 2014 og juli 2014.

                  23.

                     Navn: 1: Ahmad 2: Oumar 3: Al-Dabbashi 4: ikke oplyst

                     Titel: ikke oplyst Stilling: Øverstbefalende for militsen Anas al-Dabbashi, leder af et tværnationalt smuglernetværk Fødselsdato: Ca. (30 år) Fødested: (muligvis Sabratha, kvarteret Talil) Alias af god kvalitet: ikke oplyst Alias af mindre god kvalitet: a) Al-Dabachi b) Al Ammu c) Onklen d) Al-Ahwal Nationalitet: Libysk Pasnummer: ikke oplyst Nationalt identitetsnummer: ikke oplyst Adresse: a) Garabulli, Libyen b) Zawiya, Libyen Opført på listen den:7. juni 2018Yderligere oplysninger: Opført på listen i henhold til punkt 15 og 17 i resolution 1970 (rejseforbud, indefrysning af aktiver)
                  Opført på listen i henhold til punkt 22, litra a), i resolution 1970 (2011); punkt 4, litra a), i resolution 2174 (2014); punkt 11, litra a), i resolution 2213 (2015).

                     Supplerende oplysninger

                  Ahmad al-Dabbashi er øverstbefalende for militsen Anas al-Dabbashi, der tidligere opererede i kystområdet mellem Sabratha og Melita. Ahmad al-Dabbashi har en stor ledende rolle i ulovlige aktiviteter vedrørende handel med migranter. Ahmad al-Dabbashi-klanen og militsen opdyrker også forbindelser til terror- og ekstremistgrupper. Ahmad al-Dabbashi er på nuværende tidspunkt aktiv omkring Zawiya, efter der brød voldelige sammenstød ud med andre militser og rivaliserende smuglerorganisationer omkring kystområdet i oktober 2017, som medførte over 30 døde, inklusive civile. Som reaktion på at han blev fortrængt, svor Ahmad al-Dabbashi offentligt den 4. december 2017, at han ville vende tilbage til Sabratha med våben og magt. Der er omfattende dokumentation for, at Ahmad al-Dabbashis milits har været direkte involveret i ulovlig handel med og smugling af migranter, og at hans milits kontrollerer transitområder for migranter, lejre, »safe houses« og både. Der foreligger oplysninger, der underbygger konklusionen, at Ahmad al-Dabbashi har udsat migranter (herunder mindreårige) for brutale og nogen gange dødelige forhold på land og til søs. Efter voldelige sammenstød mellem al-Dabbashi-militsen og andre militser i Sabratha, blev tusinder af migranter fundet (mange i en alvorlig tilstand), mange af dem tilbageholdt i Anas al-Dabbashi-martyrernes brigades og al-Ghul-militsens centre. Al-Dabbashi-klanen og den tilknyttede milits Anas al-Dabbashi har mangeårige forbindelser til Den Islamiske Stat i Levanten (ISIL) og dens tilknyttede enheder. Flere ISIL-medlemmer har hørt til dem, herunder Abdallah al-Dabbashi, »ISIL-kaliffen« fra Sabratha. Angiveligt var Ahmad al-Dabbashi også involveret i planlægningen af mordet på Sami Khalifa al-Gharabli, der var udnævnt af byrådet i Sabratha til at bekæmpe smugling af migranter i juli 2017. Ahmad al-Dabbashis aktiviteter bidrager i vid udstrækning til den stigende vold og usikkerhed i det vestlige Libyen og truer fred og stabilitet i Libyen og nabolandene.

                  24.

                     Navn: 1: MUS'AB 2: ABU-QARIN 3: ikke oplyst 4: ikke oplyst

                     Titel: ikke oplyst Stilling: Leder af et tværnationalt smuglernetværk Fødselsdato:19. januar 1983Fødested: Sabratha, Libyen Alias af god kvalitet: ikke oplyst Alias af mindre god kvalitet: a) ABU-AL QASSIM OMAR Musab Boukrin b) Doktoren c) Al-Grein Nationalitet: Libysk pasnummer: a) 782633, udstedt 31. maj 2005b) 540794, udstedt 12. januar 2008Nationalt identitetsnummer: ikke oplyst Adresse: ikke oplyst Opført på listen den:7. juni 2018Yderligere oplysninger: Opført på listen i henhold til punkt 15 og 17 i resolution 1970 (rejseforbud, indefrysning af aktiver)
                  Opført på listen i henhold til punkt 22, litra a), i resolution 1970 (2011); punkt 4, litra a), i resolution 2174 (2014); punkt 11, litra a), i resolution 2213 (2015).

                     Supplerende oplysninger

                  Mus'ab Abu-Qarin betragtes som en central aktør inden for menneskehandel og migrantsmugling i området omkring Sabratha, men han arbejder også fra Zawiya og Garibulli. Hans tværnationale netværk omfatter Libyen, europæiske destinationer, lande syd for Sahara for så vidt angår rekruttering af migranter og arabiske lande for så vidt angår den finansielle sektor. Pålidelige kilder har dokumenteret hans ulovlige aftale i forbindelse med menneskehandel og menneskesmugling med Ermias Ghermay, der tager sig af den »østlige forsyningskæde« på vegne af Mus'ab Abu-Qarin. Der er dokumentation for, at Mus'ab Abu-Qarin har opdyrket forbindelser til andre aktører inden for smugling, navnlig Mohammed Kachlaf (fætter og leder af al-Nasr-brigaden, som også er foreslået til opførelse på listen) i Zawiya. En tidligere medsammensvoren med Mus'ab Abu-Qarin, der nu samarbejder med de libyske myndigheder, hævder, at Mus'ab Abu-Qarin har arrangeret rejser over havet for 45 000 personer alene i 2015, hvorved migranter (herunder mindreårige) udsættes for livsfare. Mus'ab Abu-Qarin var arrangør af en rejse den 18. april 2015, der endte med et skibbrud i Den Sicilianske Kanal, som kostede 800 mennesker livet. Dokumentation, herunder fra FN's ekspertpanel, viser, at han er ansvarlig for tilbageholdelse af migranter under yderst barske vilkår, herunder i Tripoli i nærheden af al-Wadi-området og i badebyer nær Sabratha, hvor der tilbageholdes migranter. Mus'ab Abu-Qarin siges at have haft tætte forbindelser til al-Dabbashi-klanen i Sabratha, før der udbrød en konflikt om »beskyttelsespenge«. Kilder siger, at Mus'ab Abu-Qarin har betalt personer, der står voldelige ekstremister i Sabratha nær, penge til gengæld for tilladelse til at smugle migranter på vegne af voldelige ekstremistkredse, som drager økonomisk fordel af udnyttelse af ulovlig indvandring. Mus'ab Abu-Qarin står i ledtog med et netværk af smuglere, der består af salafistiske væbnede grupper i Tripoli, Sebha og Kufra.

                  25.

                     Navn: 1: Mohammed 2: Kachlaf 3: ikke oplyst 4: ikke oplyst

                     Titel: ikke oplyst Stilling: Leder af Shuhada al-Nasr-brigaden, leder af vagtkorpset på raffinaderiet i Zawiya Fødselsdato: ikke oplyst Fødested: Zawiya, Libyen Alias af god kvalitet: ikke oplyst Alias af mindre god kvalitet: a) Kashlaf b) Koshlaf c) Keslaf d) al-Qasab Nationalitet: Libysk Pasnummer: ikke oplyst Nationalt identitetsnummer: ikke oplyst Adresse: Zawiya, Libyen Opført på listen den:7. juni 2018Yderligere oplysninger: Opført på listen i henhold til punkt 15 og 17 i resolution 1970 (rejseforbud, indefrysning af aktiver)
                  Opført på listen i henhold til punkt 22, litra a), i resolution 1970 (2011); punkt 4, litra a), i resolution 2174 (2014); punkt 11, litra a), i resolution 2213 (2015).

                     Supplerende oplysninger

                  Mohammed Kachlaf er leder af Shuhada al Nasr-brigaden i Zawiya i det vestlige Libyen. Hans milits kontrollerer raffinaderiet i Zawiya, et centralt knudepunkt for migrantsmuglingsoperationer. Mohammed Kachlaf kontrollerer også detentionscentre, herunder Nasr-detentionscentret — formelt under kontrol af DCIM. Som dokumenteret af forskellige kilder er Mohammed Kachlafs netværk et af de førende inden for smugling og udnyttelse af migranter i Libyen. Mohammed Kachlaf har tætte forbindelser til lederen af kystvagtens lokale enhed i Zawiya, Abd al-Rahman al-Milad, der opsnapper både med migranter, ofte i konkurrence med rivaliserende migrantsmuglingsnetværk. Migranter bringes derefter til detentionsfaciliteter under kontrol af Al Nasr-militsen, hvor de angiveligt tilbageholdes under kritiske vilkår. Ekspertpanelet vedrørende Libyen har indsamlet beviser for, at migranter ofte bliver slået, mens andre, navnlig kvinder fra lande syd for Sahara og fra Marokko, bliver solgt på det lokale marked som »sexslaver«. Panelet har også konstateret, at Mohammed Kachlaf samarbejder med andre væbnede grupper og har været involveret i flere voldelige sammenstød i 2016 og 2017.

                  26.

                     Navn: 1: Abd 2: Al-Rahman 3: Al-Milad 4: ikke oplyst

                     Titel: ikke oplyst Stilling: Leder af kystvagten i Zawiya Fødselsdato: Ca. (29 år gammel) Fødested: Tripoli, Libyen Alias af god kvalitet: ikke oplyst Alias af mindre god kvalitet: a) Rahman Salim Milad b) Al-Bija Nationalitet: Libyen Pasnummer: ikke oplyst Nationalt identitetsnummer: ikke oplyst Adresse: Zawiya, Libyen Opført på listen den:7. juni 2018Yderligere oplysninger: Opført på listen i henhold til punkt 15 og 17 i resolution 1970 (rejseforbud, indefrysning af aktiver)
                  Opført på listen i henhold til punkt 22, litra a), i resolution 1970 (2011); punkt 4, litra a), i resolution 2174 (2014); punkt 11, litra a), i resolution 2213 (2015).

                     Supplerende oplysninger

                  Abd al-Rahman al-Milad er leder af kystvagtens regionale enhed i Zawiya, der regelmæssigt sættes i forbindelse med vold mod migranter og andre menneskesmuglere. FN's ekspertpanel hævder, at Abd al-Rahman al-Milad og andre medlemmer af kystvagten er direkte involveret i sænkning af migrantbåde under anvendelse af skydevåben. Abd al-Rahman al-Milad samarbejder med andre menneskesmuglere som f.eks. Mohammed Kachlaf (også foreslået til opførelse på listen), som kilder antyder yder ham beskyttelse til at udføre ulovlige aktiviteter knyttet til menneskehandel og smugling af migranter. Flere vidner i strafferetlige efterforskninger har angivet, at de er blevet opsamlet på havet af bevæbnede mænd fra et kystvagtsskib ved navn Tallil (som anvendes af Abd Al Rahman Milad) og taget med til al-Nasr-detentionscentret, hvor de angiveligt tilbageholdes under særdeles barske forhold og udsættes for prygl.


title: Rådets gennemførelsesforordning (EU) 2018/1009 af 17. juli 2018 om gennemførelse af forordning (EU) 2017/1509 om restriktive foranstaltninger over for Den Demokratiske Folkerepublik Korea

text:
               18.7.2018

               DA

               Den Europæiske Unions Tidende

               L 181/1

         RÅDETS GENNEMFØRELSESFORORDNING (EU) 2018/1009
   af 17. juli 2018
   om gennemførelse af forordning (EU) 2017/1509 om restriktive foranstaltninger over for Den Demokratiske Folkerepublik Korea
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) 2017/1509 af 30. august 2017 om restriktive foranstaltninger over for Den Demokratiske Folkerepublik Korea og om ophævelse af forordning (EF) nr. 329/2007 (1), særlig artikel 47, stk. 5,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 30. august 2017 forordning (EU) 2017/1509.

               (2)

               Den 9. juli 2018 ændrede De Forenede Nationers Sikkerhedsråds komité, der er nedsat i medfør af De Forenede Nationers Sikkerhedsråds resolution 1718 (2006), opførelsen på listen af en fysisk person og en enhed, der er omfattet af restriktive foranstaltninger.

               (3)

               Bilag XIII til forordning (EU) 2017/1509 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag XIII til forordning (EU) 2017/1509 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. juli 2018.

            På Rådets vegne

         G. BLÜMEL

            Formand

      (1)  EUT L 224 af 31.8.2017, s. 1.

      BILAG

                  1.

                  I bilag XIII til forordning (EU) 2017/1509 erstattes punkt 4 under overskriften »a) Fysiske personer« af følgende oplysninger:

                              »4.

                              Ri Hong-sop

                              1940

                              16.7.2009

                              Tidligere direktør, Yongbyon Nuclear Research Centre, og leder af Nuclear Weapons Institute, førte tilsyn med tre centrale anlæg, der medvirker ved fremstilling af plutonium, der er egnet til fremstilling af våben: anlægget til fremstilling af brændsel, atomreaktoren og oparbejdningsanlægget.«

                  2.

                  I bilag XIII til forordning (EU) 2017/1509 erstattes punkt 28 under overskriften »b) Juridiske personer, enheder og organer« af følgende oplysninger:

                              »28.

                              Munitions Industry Department

                              Military Supplies Industry Department

                              Pyongyang, DPRK

                              2.3.2016

                              Munitions Industry Department er involveret i afgørende aspekter af DPRK's missilprogram. MID er ansvarlig for tilsynet med udviklingen af DPRK's ballistiske missiler, herunder Taepo Dong-2.MID fører tilsyn med DPRK's våbenproduktion og F&U-programmer, herunder DPRK's ballistiske missilprogram. Second Economic Committee og Second Academy of Natural Sciences — ligeledes udpeget i august 2010 — hører under MID. MID har i de seneste år arbejdet på at udvikle det mobile vejgående KN08 ICBM. MID fører tilsyn med DPRK's nukleare program. Nuclear Weapons Institute hører under MID.«


title: Kommissionens gennemførelsesforordning (EU) 2018/1011 af 17. juli 2018 om tilladelse til udvidelse af anvendelsesniveauerne for UV-behandlede svampe som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EØS-relevant tekst.)

text:
               18.7.2018

               DA

               Den Europæiske Unions Tidende

               L 181/4

         KOMMISSIONENS GENNEMFØRELSESFORORDNING (EU) 2018/1011
   af 17. juli 2018
   om tilladelse til udvidelse af anvendelsesniveauerne for UV-behandlede svampe som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af forordning (EF) nr. 258/97 og Kommissionens forordning (EF) nr. 1852/2001 (1), særlig artikel 12, og
   ud fra følgende betragtninger:

               (1)

               I henhold til forordning (EU) 2015/2283 må kun nye fødevarer, der er godkendt og opført på EU-listen, markedsføres i Unionen.

               (2)

               Kommissionens gennemførelsesforordning (EU) 2017/2470 (2), der indeholder en EU-liste over godkendte nye fødevarer, blev vedtaget i henhold til artikel 8 i forordning (EU) 2015/2283.

               (3)

               I henhold til artikel 12 i forordning (EU) 2015/2283 skal Kommissionen træffe afgørelse om godkendelse og markedsføring i Unionen af en ny fødevare og om ajourføring af EU-listen.

               (4)

               Det blev ved Kommissionens gennemførelsesafgørelse (EU) 2017/2355 (3) tilladt at markedsføre UV-behandlede svampe som en ny fødevare i henhold til Europa-Parlamentets og Rådets forordning (EF) nr. 258/97 (4).

               (5)

               Den 23. juli 2015 indgav virksomhederne Banken Champignons Group B.V. og J.K. Holding B.V en ansøgning til Nederlandenes kompetente myndighed om tilladelse til at markedsføre UV-behandlede svampe (Agaricus bisporus) med forhøjet indhold af vitamin D2 i Unionen som en ny fødevare i den i artikel 1, stk. 2, litra f), i forordning (EF) nr. 258/97 omhandlede betydning.

               (6)

               Tilladelsen blev med gennemførelsesforordning (EU) 2017/2470 generisk i januar 2018. Da denne virksomheds ansøgning vedrører svampe med et højere indhold af vitamin D2, bør nærværende forordning betragtes som en tilladelse til udvidelse af anvendelsen.

               (7)

               I henhold til artikel 35, stk. 1, i forordning (EU) 2015/2283 skal en ansøgning om markedsføring i Unionen af en ny fødevare, der er indgivet til en medlemsstat i henhold til artikel 4 i forordning (EF) nr. 258/97, og som der ikke er truffet endelig beslutning om inden den 1. januar 2018, behandles som en ansøgning i henhold til forordning (EU) 2015/2283.

               (8)

               Ansøgningen om markedsføring i Unionen af UV-behandlede svampe (Agaricus bisporus) med forhøjet indhold af vitamin D2 som en ny fødevare blev indgivet til en medlemsstat i overensstemmelse med artikel 4 i forordning (EF) nr. 258/97, og ansøgningen opfylder ligeledes kravene i forordning (EU) 2015/2283.

               (9)

               Den 20. september 2017 afgav Nederlandenes kompetente myndighed sin første vurderingsrapport. I rapporten konkluderes det, at UV-behandlede svampe (Agaricus bisporus) med forhøjet indhold af vitamin D2 opfylder kriterierne for nye fødevarer i artikel 3, stk. 1, i forordning (EF) nr. 258/97.

               (10)

               Den 5. oktober 2017 videresendte Kommissionen den første vurderingsrapport til de øvrige medlemsstater. De øvrige medlemsstater fremsatte inden for det tidsrum på 60 dage, der er fastsat i artikel 6, stk. 4, første afsnit, i forordning (EF) nr. 258/97, bemærkninger med hensyn til at sikre, at de tolerable øvre grænser for indtag, som EFSA har fastsat (5), ikke overskrides.

               (11)

               I lyset af de øvrige medlemsstaters bemærkninger fremlagde ansøgeren yderligere forklaringer, der mindskede betænkelighederne til medlemsstaternes og Kommissionens tilfredshed.

               (12)

               Forklaringerne giver tilstrækkeligt grundlag til at fastslå, at UV-behandlede svampe (Agaricus bisporus) med forhøjet indhold af vitamin D2 ved de foreslåede anvendelsesniveauer er i overensstemmelse med artikel 12, stk. 1, i forordning (EU) 2015/2283.

               (13)

               Der stilles i del A, punkt 1, i bilag VI til Europa-Parlamentets og Rådets forordning (EU) nr. 1169/2011 (6) krav om, at varebetegnelsen for fødevaren skal omfatte eller ledsages af oplysninger om den særlige behandling, som fødevaren har undergået, i alle tilfælde, hvor undladelse af denne oplysning ville kunne vildlede forbrugerne. Da forbrugerne sædvanligvis ikke forventer, at svampe er UV-behandlede, skal varebetegnelsen for denne fødevare omfatte eller ledsages af sådanne oplysninger for at undgå at vildlede forbrugerne.

               (14)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   1.   De oplysninger i EU-listen over godkendte nye fødevarer, jf. artikel 8 i forordning (EU) 2015/2283, der vedrører UV-behandlede svampe, ændres som angivet i bilaget til nærværende forordning.
   2.   De i stk. 1 omhandlede oplysninger i EU-listen skal omfatte de i bilaget til nærværende forordning fastsatte anvendelsesbetingelser og mærkningskrav.
   Artikel 2
   Bilaget til gennemførelsesforordning (EU) 2017/2470 ændres som angivet i bilaget til nærværende forordning.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. juli 2018.

            På Kommissionens vegne

         Jean-Claude JUNCKER

            Formand

      (1)  EUT L 327 af 11.12.2015, s. 1.

      (2)  Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).

      (3)  Kommissionens gennemførelsesafgørelse (EU) 2017/2355 af 14. december 2017 om tilladelse til markedsføring af UV-behandlede svampe som en ny fødevare i henhold til Europa-Parlamentets og Rådets forordning (EF) nr. 258/97 (EUT L 336 af 16.12.2017, s. 52).

      (4)  Europa-Parlamentets og Rådets forordning (EF) nr. 258/97 27. januar 1997 om nye levnedsmidler og nye levnedsmiddelingredienser (EFT L 43 af 14.2.1997, s. 1).

      (5)  EFSA Journal 2012;10(7):2813.

      (6)  Europa-Parlamentets og Rådets forordning (EU) nr. 1169/2011 af 25. oktober 2011 om fødevareinformation til forbrugerne, om ændring af Europa-Parlamentets og Rådets forordning (EF) nr. 1924/2006 og (EF) nr. 1925/2006 og om ophævelse af Kommissionens direktiv 87/250/EØF, Rådets direktiv 90/496/EØF, Kommissionens direktiv 1999/10/EF, Europa-Parlamentets og Rådets direktiv 2000/13/EF, Kommissionens direktiv 2002/67/EF og 2008/5/EF og Kommissionens forordning (EF) nr. 608/2004 (EUT L 304 af 22.11.2011, s. 18).

      BILAG
      I bilaget til gennemførelsesforordning (EU) 2017/2470 foretages følgende ændringer:

                  1)

                  Oplysningerne vedrørende »UV-behandlede svampe (Agaricus bisporus)« i tabel 1 (Godkendte nye fødevarer) affattes således:

                              Godkendt ny fødevare

                              Anvendelsesbetingelser for den nye fødevare

                              Supplerende specifikke mærkningskrav

                              Andre krav

                              »UV-behandlede svampe (

                                    Agaricus bisporus

                                 )

                                 Specificeret fødevarekategori

                                 Maksimumsindhold af vitamin D2

                                          1.

                                          Den nye fødevare betegnes »UV-behandlede svampe (Agaricus bisporus)« på mærkningen af de fødevarer, der indeholder den.

                                          2.

                                          Betegnelsen af den nye fødevare skal på mærkningen af fødevaren som sådan eller fødevarer, der indeholder den, være ledsaget af en angivelse af, at »der er anvendt en kontrolleret lysbehandling for at øge indholdet af vitamin D2«, eller »der er anvendt UV-behandling for at opnå et forhøjet indhold af vitamin D2«.«

                              Svampe (Agaricus bisporus)

                              20 μg vitamin D2/100 g friskvægt

                  2)

                  Oplysningerne vedrørende »UV-behandlede svampe (Agaricus bisporus)« i tabel 2 (Specifikationer) affattes således:

                              Godkendt ny fødevare

                              Specifikation

                              »UV-behandlede svampe (

                                    Agaricus bisporus

                                 )

                                 Beskrivelse/definition:

                              Kommercielt dyrkede Agaricus bisporus, på hvilke der anvendes UV-lysbehandling på høstede svampe.
                              UV-stråling: en proces, hvor der foretages stråling med ultraviolet lys i bølgelængden 200-800 nm.

                                 Vitamin D2:

                              Kemisk betegnelse: 3β,5Z,7E,22E)-9,10-secoergosta-5,7,10(19),22-tetraen-3-ol
                              Synonymer: Ergocalciferol
                              CAS-nr.: 50-14-6
                              Molekylvægt: 396,65 g/mol

                                 Indhold:

                              Vitamin D2 i slutproduktet: 5-20 μg/100 g friskvægt ved udløbet af holdbarhedsperioden.«